proxectonos/corpus_dominio_legal_administrativo_tmp huggingface dataset:
19/12/2013 | Administración LocalMunicipal
Mugardos
Anuncio do padrón do SAF novembro

A resolución da Alcaldía 1042/2013 do 11/12/2013 aprobou os padróns fiscais correspondentes ao mes de novembro do exercizo 2013 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/12/2013 ata o 15/02/2014. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 11 de decembro de 2013 O alcalde Xosé Fernández Barcia
19/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28038. Antonio Aldrey Pegito - Concello de Santiago de Compostela

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de decembro de 2013 e como resultado do expediente incoado ó efecto, outorgóuselle a Antonio Aldrey Pegito, unha concesión de 946 m3 anuais de auga procedente dun pozo situado no lugar da Pena, parroquia de Aríns (San Martiño), no concello de Santiago de Compostela (A Coruña), con destino a uso doméstico e gandeiro. Número Expte.: DH. A15.28038 Santiago de Compostela, 4 de decembro de 2013 A xefa do Servizo de Tramitación Técnico-Administrativa do Dominio Público Hidráulico Stanley El Ayachi Tandea Galla
19/12/2013 | Administración LocalMunicipal
Boqueixón
Aprobación definitiva de modificación presupostaria 2013

Na sesión do pleno ordinario que tivo lugar o 13 de novembro de 2013 acordouse modificar o presuposto xeral municipal para o ano 2013. Non presentándose reclamacións durante o período de exposición pública, queda definitivamente aprobada, polo que se procede a publicar o resumo por capítulos do estado de gastos e ingresos: Boqueixón, 11 de decembro de 2013 O alcalde Jesús Sanjuás Mera
19/12/2013 | Administración LocalMunicipal
Cerdido
Aprobación inicial presuposto 2014

Cómpre iniciar o período de quince días hábiles de exposición ao público do presuposto xeral deste concello para o ano 2014, e o cadro de persoal. Neste período os os interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2014 foi aprobado con carácter inicial por acordo do pleno do día 16.12.2013 Cerdido,16 de decembro do 2013 A alcaldesa Ana Rodríguez Montero
19/12/2013 | Administración LocalMunicipal
Moeche
Aprobación definitiva do expediente de modificación de crédito 7/2013

EDICTO En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e xa que non se presentaron alegacións durante o prazo de exposición ao público, quedan automaticamente elevado a definitivo o acordo plenario do día 10 de outubro, sobre o expediente de modificación de créditos núm.7/2013, acordo que foi emendado polo Pleno en sesión de e 15 de novembro de 2013, e que se fai público resumido por capítulos: ORZAMENTO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderá interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Moeche, 12 de decembro de 2013. O alcalde Asdo.: Julio López Romeo
19/12/2013 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15072 Perillo-Oleiros. Teléfono: 981610000 Correo electrónico: ensino@oleiros. org Perfil do contratante: http://www.oleiros.org/web/concello-oleiros/perfis/contratanted) Data límite de obtención de documentación e información: transcorridos quince días naturais (15 días) contados a partir do día seguinte ao da publicación do anuncio no Boletín Oficial da Provincia.2. OBXECTO DO CONTRATO: Servizo para execución do programa municipal de educación para a saúde e a prevención das adiccións. Variantes.- non se admiten. Melloras.- as que se establecen no punto c) do parágrafo 3 do Anexo 2 do prego.3. PRAZO DE EXECUCIÓN: Dous anos. Prórrogas: poderá prorrogarse o contrato por anualidades, ata un máximo de 2 anos máis. a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION d) Criterios de adxudicación: os establecidos no punto 4 do Anexo 2 do prego. Importe sen IVE= 99.180,00 euros. Imposto sobre o valor engadido (IVE ) = 9.918,00 euros. Importe total (incluído IVE) = 109.098,00 euros. Provisional: Non se esixe Definitiva: 5% do orzamento estimado do contrato. a) Clasificación: se esixe. b) Solvencia económica e financeira e solvencia técnica e profesional: criterios establecidos no parágrafo 1 do Anexo 2 do prego. a) Data límite de presentación de ofertas: prazo de 15 días naturais contados dende o seguinte ao da publicación do anuncio de licitación no BOP. b) Modalidade de presentación. Manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 13:00 horas. d) DOCUMENTACIÓN A PRESENTAR: Presentarase en 3 sobres pechados - Sobre 1: “Documentación xeral”.- Conterá a documentación esixida na cláusula XI do Prego. - Sobre 2: Documentación referida aos criterios de valoración cuxa ponderación dependa dun xuízo de valor.- Conterá a documentación esixida no Anexo 2 do Prego. - Sobre 3.- Documentación referida aos criterios de valoración cuxa ponderación non depende dun xuízo de valor.- Conterá a documentación esixida no Anexo 2 do Prego. Os gastos correspondentes aos anuncios da licitación serán por conta do adxudicatario ata un importe máximo de 500 euros. Oleiros, a 9 de decembro de 2013. O ALCALDE Asdo. Angel García Seoane
19/12/2013 | Administración LocalMancomunidades
Mancomunidade de Concellos do Tambre
Anuncio relativo a conta xeral do orzamento da Mancomunidade de Concellos do Tambre do ano 2012

Informada a Conta Xeral do orzamento da Mancomunidade de Concellos do Tambre do ano 2012, exponse ó público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3º do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, 04 de diciembre de 2013 Juán José Rey Maceira Presidente
19/12/2013 | Administración LocalMunicipal
Ares
Aprobación inicial do regulamento do campo de fútbol municipal de Prados Vellos

Aprobado Inicialmente na sesión Plenaria Ordinaria de data 31 de outubro do 2013 o Regulamento do campo de fútbol municipal de Prados Vellos, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, o presente acordo soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 11 de decembro do 2013 O Alcalde-Presidente Asdo: Julio Ignacio Iglesias Redondo
19/12/2013 | Administración LocalMunicipal
Mugardos
Notificación de liquidacións por execución subsidiaria de varios expedientes de Medio Ambiente

Logo de aprobarse as liquidacións de execucións subsidiaria, por acordo da Xunta de Goberno Local de data 05/12/2013, a: Ao non poderse realizar a notificación persoal das citadas resolucións, polos motivos enriba indicados, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle aos interesados a devandita incoación dos respectivos expedientes. Tendo en conta que en atención ao artigo 61 da LRXPAC, o acto non se publica na súa integridade, faise saber aos interesados que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación aos citados interesados, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 11 de decembro de 2013 O alcalde Xosé Fernández Barcia
19/12/2013 | Administración LocalMunicipal
Porto do Son
Aprobación definitiva de modificacións orzamentarias

EDICTO Aprobación definitiva de modificacións orzamentarias Rematado o trámite de información pública do expediente “Crédito extraordinario 2/2013”, aprobado inicialmente polo concello en sesión plenaria celebrada o 14.11.2013, constátase que non se sen que se teñan presentadas alegacións, polo que o dito acordo devén en definitivo. Ao abeiro dos artigos 177.2 e 169.1 do texto refundido da Lei das facendas procédese á publicación do resumo do orzamento a nivel de capítulos achegando as modificacións aprobadas: Contra este acto, que pon fin á vía administrativa, poderase interpoñer, de conformidade co artigo 171.1 do Real decreto lexislativo 2/2004, do 5 de marzo, directamente un recurso contencioso-administrativo no prazo de dous meses contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Porto do Son, 16 de decembro de 2013. O alcalde José Luis Oujo Pouso
19/12/2013 | Administración LocalMunicipal
Santa Comba
Aprobación inicial Inventario de Patrimonio do Concello

O Pleno da Corporación municipal, na sesión ordinaria do 28 de novembro de 2013, aprobou inicialmente o Inventario de Patrimonio do Concello de Santa Comba e expoñer o expediente ao público por un período de 20 días hábiles. Santa Comba, 11 de decembro de 2013 O alcalde Antonio Manuel Landeira Gallardo
19/12/2013 | Administración LocalMunicipal
Camariñas
Anuncio de baixas de oficio no padrón de habitantes

Anuncio de baixas de oficio no padrón de habitantes Esta Alcaldía ditou resolución o día 11-11-2013 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no padrón municipal de habitantes das persoas que a continuación se relacionan, por incumprimento da lexislación vixente en materia de Padrón de Habitantes, ao figurar empadroados incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal aos interesados, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que os interesados manifesten se están ou non de acordo coa baixa, poidendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que residen o maior número de días ao ano. Advírtese que finalizado o dito prazo, continuaranse os trámites necesarios para proceder ás baixas de oficio. O expediente con toda a documentación pode ser consultado no Departamento de Estatística do concello, sito na praza de Insuela, 57, en horario de 9.00 a 14.00 horas. Camariñas, 11 de decembro de 2013. O alcalde Manuel Valeriano Alonso de León
19/12/2013 | Administración LocalMunicipal
Santa Comba
Aprobación provisional modificación Ordenanza fiscal nº 9 reguladora da taxa de recollida de lixo

O Pleno da Corporación Municipal deste Concello, en sesión ordinaria realizada o vinte e oito de novembro de dous mil trece, aprobou provisionalmente a modificación da ordenanaza fiscal nº 9 reguladora da taxa de recollida do lixo. Concédese audiencia aos interesados e exponse ao público na secretaría deste concello, ao abeiro dos artigos 49 da lei 7/1985, de 2 de abril, reguladora das bases de réxime local e 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, durante o prazo de trinta ( 30 ) días, que comezará a contar a partir do seguinte ao da publicación deste anuncio no Boletín Oficial da Provincia de A Coruña, dentro dos cales os interesados poderán examinar o expediente e presentar as reclamacións e suxerencias que estimen oportunas, as cales deberán ir dirixidas ao alcalde da Corporación. No caso de non se presentaren reclamacións no prazo sinalado, a modificación de dita ordenanza considerarase definitivamente aprobada. Santa Comba, a 9 de decembro de 2013. O Alcalde, Asdo.: Antonio M. Landeira Gallardo
19/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27816. Comunidade de Regantes de Vista Alegre - Piñeiro. Concello de Padrón

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de decembro de 2013 e como resultado do expediente incoado ó efecto, outorgóuselle á Comunidade de Regantes de Vista Alegre - Piñeiro, unha concesión de 17.155 m3 anuais de auga procedente de dous mananciais situados nos lugares de Vista Alegre e O Piñeiro, parroquia de Iria Flavia (Santa María), no concello de Padrón (A Coruña), con destino a uso doméstico e rega. Número Expte.: DH. A15.27816 Santiago de Compostela, 4 de decembro de 2013 A xefa do Servizo de Tramitación Técnico-Administrativa do Dominio Público Hidráulico Anna Clara Melintescu De las Casas
19/12/2013 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 12 de decembro de 2013

ANUNCIO DECRETO DA ALCALDÍA DE DELEGACIÓN DE FUNCIÓNS Por ausentarme da Alcaldía o día 12 de decembro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en esta data DISPOÑO: PRIMEIRO.–Delegar as funcións da Alcaldía o día 12 de decembro de 2013 na 1.ª tenente de alcalde, Dna. Victor Ioan Alacot Roig. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose á súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 11 de decembro de 2013. O alcalde Asdo.: Manuel Valeriano Alonso de León
19/12/2013 | Administración LocalMunicipal
Vedra
Secretaría-Intervención
Aprobación definitiva modificación Ordenanza fiscal número 1

Ao non presentarse reclamacións durante o prazo de exposición ao público queda automáticamente elevado a definitivo o acordo plenario provisional sobre a modificación da ordenanza fiscal nº 1, reguladora do Imposto sobre Bens Inmobles, cuxo texto íntegro faise público en cumprimento do artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais c) Os da Igrexa católica que teñan vinculado uso ao culto, uso comunitario ou social” Contra este acordo, conforme o artigo 19 do RDL 2/2004, do 5 de marzo, poderá interpoñerse polos interesados recurso contencioso-administrativo, no prazo de dous meses contados dende o día seguinte ao da publicación deste anuncio no BOP. Vedra, 12 de decembro de 2013 A Alcaldesa accidental Asdo. Mª. Jesús Piñeiro Caldelas
19/12/2013 | Administración LocalMunicipal
Fisterra
Delegación de funcións Alcaldía en favor de primer tenente de alcalde por ausencia

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 2 de decembro de 2013 delégase as funcións da Alcaldía en favor do Roberto Carlos Campeny Ordinola, Santiago Insua Esmorís-Recamán.- Fisterra, a 2 de decembro de 2013 O ALCALDE, José Manuel Traba Fernández.-
19/12/2013 | Administración LocalMunicipal
Moeche
Aprobación padrón fiscal abastecemento de auga e servizo de sumidoiro, 5º bimestre de 2013

D. JULIO LÓPEZ ROMEO, ALCALDE DO CONCELLO DE MOECHE (A CORUÑA), MEDIANTE O PRESENTE FAGO SABER: Que por resolución da alcaldía de data 10/12/2013, aprobouse o Padrón fiscal de abastecemento de auga e servizo de sumidoiro, correspondente ó 5º Bimestre de 2013, quedando exposto ó público polo prazo dun mes, para os efectos de que os interesados poidan comprobar os seus datos e, no seu caso, presenten as oportunas reclamacións. O que fago público para xeral coñecemento. Moeche, 10 de decembro de 2.013. O ALCALDE Asdo.: Julio López Romeo.
19/12/2013 | Administración LocalMunicipal
Vilarmaior
Solicitudes presentadas para adxudicación de licenza de taxi

ANUNCIO Rematado o prazo de presentación de solicitudes para a adxudicación dunha licenza de taxi no Concello de Vilarmaior, e de acordo coa cláusula oitava do prego de cláusulas administrativas, publícase a relación dos licitadores, co obxecto de que os interesados poidan alegar o que estimen oportuno en defensa dos seus intereses, durante o prazo de quince días, de acordo co artigo 10 do Real decreto 763/1979: Ioana Florina Martin Porres Iturre Guillan, co n.º de rexistro 1.283 do 09/12/2013. Vilarmaior, 12 de decembro de 2013. O alcalde Carlos Vázquez Quintián
09/12/2013 | Administración LocalMunicipal
Ferrol
Facenda e Patrimonio
Edicto do padrón do aparcadoiro A Magdalena de decembro 2013

O día 26/11/2013, por decreto da Alcaldía, o padrón municipal do aparcadoiro subterráneo do mercado da Magdalena correspondente ó mes de decembro de 2013. Segundo o que establece o artigo 102.3 da Lei 58/2003, xeral tributaria, e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004, polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Rey Varela
09/12/2013 | Administración LocalProvincial
Deputación Provincial da Coruña
Área de Servizos Provinciais
Modificación do prazo de presentación de solicitudes nas bases específicas de subvencións a entidades privadas (iniciativa social sen ánimo de lucro ou de carácter mercantil) publicadas no BOP 217, do 14/11/2013, nas súas respectivas resolucións

Modificación do prazo de presentación de solicitudes nas bases específicas de subvencións a entidades privadas (iniciativa social sen ánimo de lucro ou de carácter mercantil) publicadas no BOP 217, do 14/11/2013, nas súas respectivas resolucións. Por resolución da Presidencia 22044, de data 03/12/2013, modifícase a base 7.1 das bases das convocatorias específicas de subvencións a entidades privadas (iniciativa social sen ánimo de lucro ou de carácter mercantil) para 2014, publicadas no BOP 217, do 14/11/2013, no que se indica que o prazo finaliza á hora 14.00 do día 20/12/2013, correspondentes a servizos sociais, cultura e deporte e promoción económica. No sentido seguinte: Onde di: Deberá dicir: A Coruña, 3 de decembro de 2013. O presidente O secretario Diego Calvo Pouso José Luis Almau Supervía
09/12/2013 | Administración LocalMunicipal
Vedra
Secretaría-Intervención
Anuncio delegación funcións Alcaldía

DECRETO DA ALCALDÍA (Nº 507/2013) Con motivo dunha viaxe a Arxentina estarei ausente do concello do 7 ao 20 de decembro, ámbolos dous incluídos, En virtude do disposto nos artígos 23.3 da Lei 7/1985, do 2 de abril, Reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por R. D 2568/1986, do 28 de novembro Primeiro.- Delegar as funcións da Alcaldía na 4ª Tenente de Alcalde dona María Jesús Piñeiro Caldelas dende o 7 ao 20 de decembro, ámbolos dous incluídos. Segundo.- Notificar a presente resolución á Tenente de Alcalde. Terceiro.- Dar traslado aos servizos municipais para os efectos oportunos, así como ao Pleno municipal na primeira sesión que celebre. Vedra, 29 de novembro de 2013 O Alcalde O Secretario Asdo. Carlos Martínez Carrillo Asdo. Carlos J. Méndez -Losada Abalo
09/12/2013 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-4/2013)

ANUNCIO DE CONTRATACIÓN (CON-4/2013) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-4/2013.2. Obxecto do contrato: explotación, instalación, mantemento e subministración de máquinas expendedoras de comida e bebida para a Área de Emprego e Empresa. Duración: tres anos, prorrogables por tres máis.3. Tramitación: ordinaria. Procedemento: aberto.4. Canon anual: véxase prego de cláusulas administrativas.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 29 de noviembre de 2013. O ALCALDE, P. D. A Tte. de alcalde responsable de Facenda e Administración Pública Asdo.: Rosa M.ª Gallego Neira
09/12/2013 | Administración LocalMunicipal
Brión
Aprobación definitiva da modificación da Ordenanza fiscal reguladora da taxa pola subministración de auga

EDICTO Elevado a definitivo o acordo provisional do Pleno de data 16 de outubro de 2013, de aprobación da modificación da Ordenanza fiscal reguladora da taxa pola subministración de auga, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. – Se modifican os epígrafes 1 ao 6 do art.6: cota tributaria, que pasan a ter a seguinte redacción: Epígrafe 1.–Abonados da rede municipal xeral Epígrafe 2.–Abonados da rede de Luaña Epígrafe 3.–Acometidas Os prezos varían dependendo do diámetro da acometida e do tipo de reposición a realizar na gabia: Prezos para a acometida normal de 1 a 5 m. Prezos para a acometida de máis de 5 m Epígrafe 4.–Contadores Instalación de contador de 13/15/20 mm en batería de contadores ou similar Instalación de arqueta no chan Contador de diámetro superior a 20 mm Contadores (sen colocación) Epígrafe 5.–Xestión de cobro a impagados Cobro aos abonados morosos dos gastos ocasionados pola comunicación dos recibos pendentes de pago Epígrafe 6.–Desprecintado do contador/comprobación e precintado de contador no instalado polo servicio/comprobación de contador de abonado con contador patrón Esta cota é a que se refire ao reestablecemento do subministro Todos os prezos anteriores veranse gravados co IVE correspondente. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, do 2 de abril, reguladora das bases de réxime local, comezará a aplicarse a partir do día 1 de xaneiro de 2014, permanecendo en vigor ata a súa modificación ou derrogación expresa. Brión, 29 de novembro de 2013. O alcalde José Luis García García
09/12/2013 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar a notificación da proposta de resolución. Expte.: 4/2012 LPBAM

Non se puido levar a cabo a notificación da proposta de resolución do expediente sancionador por infracción a regulamento municipal a Jose Arnulfo Douhdouh El Krichi. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícaselle ao/a denunciado/a, cos datos e último domicilio coñecido que no anexo se mencionan, mediante a publicación no Boletín Oficial da Provincia (BOP). O/a interesado/a poderá recoller a proposta de resolución, así como acceder ao expediente, mediante comparecencia nas dependencias municipais: praza do Concello, núm.1, Santa Comba (A Coruña). De acordo co artigo 19.1 Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora, (RDPS), (BOE núm.189 do 09/08/1993), contra esta proposta de resolución poderá, no prazo de quince (15) días hábiles contados a partir do seguinte ao da publicación desta notificación no BOP, formular alegacións e presentar os documentos e informacións que coide ante o instrutor do procedemento. A alcaldía é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985, coa corrección de erro publicada no BOE núm.139 do 11/06/1985) e 24 do RDPS. Exp. núm.: PS 4/2012 LPBAM Nome e apelidos: Jose Arnulfo Douhdouh El Krichi Domicilio: Rial de Arriba, s/n, Meanos Código postal e municipio: 15850 Zas Feitos: o día 02/06/2012, ás 1:30 h, o/s axente/s denunciante/s (funcionarios da xefatura da unidade do Corpo Nacional de Policia, adscrita á Comunidade autónoma de Galicia, titulares dos carnés profesionais núm.88262 e 96215), constatou/constararon a infracción seguinte: Promoción bebidas: “Pide Barcardi limón y consigue fantásticos regalos”. Lugar/local: pub A Cuneta, rúa de Galicia, 18 baixo, Santa Comba, neste municipio. Norma infrinxida: Lei 11/2010, do 17 de decembro, de prevención do consumo de bebidas alcohólicas en menores de idade (LPBAM), artigo 15.12: Queda prohibido calquera tipo de promoción que poida inducir ao consumo abusivo de bebidas alcohólicas, especialmente as que poidan inducir a el por rebaixa dos seus prezos no interior dos establecementos onde estea autorizada a súa venda para o consumo no propio local (DOG núm.248, do 28.12.2010 e BOE núm.25, do 29.01.2011). Proposta de resolución: 29/08/2013 Sanción proposta: 3005,07 euros Desestimar as alegacións presentadas. Santa Comba, 29 de novembro de 2013 O instrutor Alina Madalina Evtimova Idrogo
09/12/2013 | Administración LocalMunicipal
Brión
Aprobación definitiva de modificación da Ordenanza fiscal reguladora da taxa por actividades e servizos relacionados coa hixiene urbana

Elevado a definitivo o acordo provisional do Pleno de data 16 de outubro de 2013, de aprobación da modificación da ordenanza fiscal reguladora da taxa por actividades e servizos relacionados coa hixiene urbana, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Se modifica o Anexo: Tarifas, que pasa a ter a seguinte redacción: A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2014, permanecendo en vigor ata a súa modificación ou derrogación expresa. Brión, 29 de novembro de 2013. O Alcalde. José Luis García García.
09/12/2013 | Administración LocalMunicipal
Santa Comba
Decreto de sustitución da Alcaldía

En base ao artigo 23.3º da Lei 7/85, de bases de réxime local, ao artigo 63 da Lei 5/97, de Administración Local de Galicia e ao artigo 47 do R. D. 2568/1986, do regulamento de organización, funcionamento e réxime xurídico das entidades locais, e tendo en conta o Decreto de alcaldía de 21 de xuño de 2011 polo que se efectúa o nomeamento dos tenentes de alcalde, esta alcaldía RESOLVE Que a primeira tenente de alcalde, María Josefa Pose Rodríguez o substitúa na presidencia da sesión ordinaria da Xunta de Goberno Local convocada para a súa celebración ás trece horas e trinta minutos do xoves veinteoito de novembro de dous mil trece. En caso de ausencia substitúen os seguintes tenentes de alcalde. Notifíquese ao interesado, coa sinatura do duplicado e dése conta ao Pleno na primeira sesión que se celebre. Santa Comba, 28 de novembro de 2013. O alcalde Dou fe, a secretaria xeral (art.2 R. D. 1174/1987 RXFHN) Antonio M. Landeira Gallardo Cristina Alonso Losada
09/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 25 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Curtis (expediente IN407A 156/2013) Resolución do 25 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Curtis (expediente IN407A 156/2013)

Resolución do 25 de novembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Curtis (expediente IN407A 156/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación C. T. Calvo Sotelo Teixeiro. Situación: concello de Curtis. Características técnicas: Adecuación do centro de transformación de caseta non prefabricada Calvo Sotelo Teixeiro (expediente 33.501), cunha potencia de 250 kVA e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de novembro de 2013. Susana Vázquez Romero Xefa territorial da Coruña
09/12/2013 | Administración LocalProvincial
Deputación Provincial da Coruña
Área de Servizos Provinciais
Modificación do prazo de presentación de solicitudes nas bases específicas de subvencións a concellos e outra entidades locais no BOP 217, do 14/11/2013

Modificación do prazo de presentación de solicitudes nas bases específicas de subvencións a concellos e outra entidades locais no BOP 217, de 14/11/2013 Por resolución da Presidencia 22043, de data 03/12/2013, modifícase a base 7.1 das bases das convocatorias específicas de subvencións a concellos e outras entidades locais da provincia para 2014, publicadas no BOP 217, do 14/11/2013, no que se indica que o prazo finaliza á hora 14.00 do día 10/12/2013, correspondentes a servizos sociais, cultura e deporte, promoción económica e normalización lingüística. No sentido seguinte: Onde di: Deberá dicir: A Coruña, 3 de decembro de 2013. O presidente O secretario Diego Calvo Pouso José Luis Almau Supervía
09/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 25 de novembro de 2013, da Xefatura Territorial da Coruña, pola que se autoriza e se aproba o proxecto de execución dunha instalación eléctrica no concello das Pontes de García Rodríguez (expediente IN407A 232/2012) Resolución do 25 de novembro de 2013, da Xefatura Territorial da Coruña, pola que se autoriza e se aproba o proxecto de execución dunha instalación eléctrica no concello das Pontes de García Rodríguez (expediente IN407A 232/2012)

Resolución do 25 de novembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello das Pontes de García Rodríguez (expediente IN407A 232/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación C. T. rúa Fenosa. Situación: concello das Pontes de García Rodríguez. Características técnicas: Adecuación do centro de transformación rúa Fenosa (Expte.30.993), cunha potencia de 630 kVA e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de novembro de 2013. Susana Vázquez Romero Xefa territorial da Coruña
09/12/2013 | Administración LocalMunicipal
Santiago de Compostela
Tesourería. Sección de Xestión
Anuncio de aprobación inicial de expediente

ANUNCIO Aprobación inicial do expediente 2013/03 de modificación de ordenanzas de ingresos públicos O Pleno do Excmo. Concello de Santiago de Compostela, na sesión celebrada o día 28 de novembro de 2013, acordou aprobar inicialmente o expediente 2013/03 de modificación da ordenanza fiscal 3.30 de taxa pola prestación do servizo de axuda no fogar. O acordo provisional será exposto ao público durante trinta días contados desde a publicación deste anuncio no Boletín Oficial da Provincia, durante os que o expediente administrativo poderá ser examinado na Tesourería municipal do Concello de Santiago de Compostela, na rúa Galeras, n.º 5. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva das ordenanzas e a data na que entrarán en vigor, unha vez publicadas no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo cas modificacións introducidas nas ordenanzas. O presente anuncio publícase aos efectos previstos no artigo 17 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, e o artigo 70.2 da Lei 7/85, do 2 de abril, reguladora das bases de réxime local. Santiago de Compostela, 29 de novembro de 2013. A CONCELLEIRA DELEGADA DE FACENDA Asdo.: Cecilia Sierra Rey
09/12/2013 | Administración LocalMunicipal
San Sadurniño
Aprobación inicial de modificación de créditos

O Pleno deste Concello, en sesión celebrada o pasado día vinteoito de novembro de dous mil trece, aprobou inicialmente o expediente de modificación de crédito nº 02/2013, de suplemento de crédito con cargo ó remanente de tesoureiría, por unha cantidade total de DOUSCENTOS MIL EUROS (200.000 euros), dentro do orzamento do presente ano 2013. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 29 de novembro de 2013. O Alcalde, Secundino García Casal.
09/12/2013 | Administración LocalMunicipal
Vedra
Secretaría-Intervención
Licenza apertura de pensión de dúas estrelas

Licenza de apertura de PENSIÓN DE DÚAS ESTRELAS Tramitándose expediente a instancia de FLORENCIA IGLESIAS CARBIA, sobre solicitude de licenza de apertura de establecemento destinado a PENSIÓN DE DÚAS ESTRELAS, cuxa actividade proxéctase desenvolver en edificación emprazada en GUNDIÁN (PONTE ULLA), neste termo municipal. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal as persoas interesadas poderán examinar o expediente nas oficinas xerais da Casa do Concello en horario de 9.00 a 14.00 horas, e no seu caso formular as alegacións que estimen pertinentes. Vedra, 29 de novembro de 2013 O ALCALDE, Carlos Martínez Carrillo
09/12/2013 | Administración LocalMunicipal
Dodro
Aprobación inicial do expediente de modificación de créditos núm.40/2013

O Pleno municipal, en sesión ordinaria que tivo lugar o día 22 de novembro de 2013, acordou aprobar inicialmente o expediente de modificación de créditos núm.40/2013, por crédito extraordinario, do presuposto xeral para o exercicio de 2013, por importe de 656,45 euros. O referido expediente exponse ao público polo período de 15 días, que empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 26 de novembro de 2013 O alcalde Valentín Alfonsín Somoza
09/12/2013 | Administración LocalMunicipal
Brión
Aprobación definitiva da modificación da Ordenanza fiscal reguladora da taxa por servizos de prevención e extinción de incendios, prevención de ruínas, derrubamentos, salvamento, protección de persoas e outros semellantes

EDICTO Elevado a definitivo o acordo provisional do Pleno de data 16 de outubro de 2013, de aprobación da modificación da Ordenanza fiscal núm.18-T, reguladora da taxa por servizos de prevención e extinción de incendios, prevención de ruínas, derrubamentos, salvamento, protección de persoas e outros semellantes, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. – Se modifica o artigo 6.2. que pasa a ter a seguinte redacción: 2. Para os efectos de determinación da cota tributaria establécese o seguinte cadro de tarifas: 2.1. Para as actuacións que se leven a cabo dentro do ámbito territorial de actuación do grupo de emerxencias supramunicipal ( concellos de Brión, Ames, Negreira, Lousame e Noia): 2.2. Para as actuacións que se realicen polo grupo de emerxencias supramunicipal fóra do seu ámbito territorial de actuación os prezos da cadro de tarifas anterior veranse incrementados nun 50%. A presente modificación entrará en vigor o día da publicación no Boletín Oficial da Provincia da súa aprobación definitiva, de conformidade co artigo 107 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación expresa. Brión, 29 de novembro de 2013. O alcalde José Luis García García
09/12/2013 | Administración LocalMunicipal
Corcubión
Anuncio de aprobación inicial da Ordenanza fiscal reguladora da taxa por aproveitamento especial do dominio público local, a favor de empresas explotadoras de servizos de subministración de interese xeral

O Pleno do Concello de Corcubión, en sesión ordinaria, celebrada o día 21 de novembro de 2013, acordou a aprobación provisional do establecemento e Ordenanza Fiscal reguladora da taxa por aproveitamento especial do dominio público local, a favor de empresas explotadoras de servizos de subministración de interese xeral. En cumprimento do disposto nos artigos 49 e 70.2 da Lei 7/1985, de 2 de Abril, reguladora das Bases de Réxime Local, e no artigo 56 do Real Decreto Lexislativo 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, sometese o expediente a información pública polo prazo de trinta días a contar dende o seguinte a inserción de este anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se houbesen presentado as reclamacións, considerarase aprobado definitivamente dito Acordo. Corcubión, 29 de novembro de 2013 O Alcalde-Presidente. Francisco J. Lema Fuentes.